Trettach

De Trettach is en 14 Kilometer langen Beek in de Allgäuer Alpen in’n Landkreis Oberallgäu, Bayern, de bi Oberstdorf von rechts mit Breitach un Stillach tohoopflütt un dormit de Iller billt.

 Naam 

De Naam Trettach kummt von dat middelhoochdüütsche Woord draete, wat so veel bedüüdt as „gau, hild“ (verwandt mit dat plattdüütsche Woord sodraad).

 Verloop 

De Beek hett sien Born in’n Süden von Oberstdorf an de Trettachspitze un bi de Trettachrinne. Dat liggt direkt an de Grenz na Öösterriek un an de Waterscheed to Schochenalpbach/Rossgumpenbach. Von dor flütt de Trettach na Noorden dör dat Trettachtal, nimmt von rechts den Sperrbach op un löppt an’n Oort Spielmannsau langs, wo von rechts de Traufbach in de Trettach münnt. In Gottenried münnt von rechts de Dietersbach. De Trettach flütt an Dietersberg langs un nimmt in Gruben von rechts den Oybach op.

De Beek flütt denn dör’n Oort Oberstdorf un nimmt dor von rechts den Faltenbach op. Toletzt flütt he en lütt Stück in’n Noorden von Oberstdorf mit Breitach un Stillach tohoop to de Iller. De Iller wedder münnt in de Donau un de Donau later in de Swarte See.

 Weblenken 

Kategorie:Stroom
Kategorie:Bayern
Kategorie:Alpen